b'\n_START_ARTICLE_\nChittagong\n_START_PARAGRAPH_\nChittagong (Bengali: \xe0\xa6\x9a\xe0\xa6\x9f\xe0\xa7\x8d\xe0\xa6\x9f\xe0\xa6\x97\xe0\xa7\x8d\xe0\xa6\xb0\xe0\xa6\xbe\xe0\xa6\xae, Ch\xc3\xb4\xc5\xa3\xc5\xa3ogram) er den st\xc3\xb8rste havnebyen og den nest st\xc3\xb8rste byen i Bangladesh. Den ligger i den s\xc3\xb8r\xc3\xb8stlige del av landet n\xc3\xa6r Myanmar (Burma). Byen var bygget p\xc3\xa5 breddene til Karnaphuli-elven, som renner ut i Bengalbukta like ved. Chittagong har en befolkning p\xc3\xa5 over 6 millioner og den fortsetter \xc3\xa5 vokse. Den er kjent som en av de reneste byene i Bangladesh._NEWLINE_Ettersom den er den st\xc3\xb8rste havnebyen i Bangladesh er byen base for nesten all import og eksport i landet, noe som gj\xc3\xb8r at den tiltrekker seg mange internasjonale investorer. Havnen er ogs\xc3\xa5 godt utviklet for \xc3\xa5 ta imot varer. Byen er senter for handel og produksjon i Bangladesh. Den er hjemsted for landets st\xc3\xb8rste foretak og har mange fabrikker. Her fikk fredsprisvinner Muhammad Yunus ogs\xc3\xa5 ideene som f\xc3\xb8rte til opprettelsen av Grameen Bank, som fikk Nobels fredspris2006. Bankens hovedkontor ligger i hovedstaden Dhaka._NEWLINE_Chittagong er en skoleby med mange ulike utdanningsinstitusjoner. NORAD har bidratt sterkt til maritim utdannelse med avansert utstyr til et marineakademi i Chittagong.'